วันนี้มาลองเมนูใหม่ของ After You ที่เห็นคนโพสต์กันเยอะมาก ๆ ใน social และชอบกินชาเขียวอยู่แล้วเป็นทุนเดิม เลยต้องรีบมาลองซะหน่อย

เลือกสาขา J Avenue เพราะคนไม่เยอะเหมือนสาขาในห้าง รอคิวไม่นานเลย โต๊ะค่อนข้างเยอะ มีทั้งโซน indoor และ outdoor มีที่จอดรถสามารถประทับตราจอดได้สองชั่วโมงในราคา 20 บาท สบาย ๆ

ตัวเกล็ดน้ำแข็งรสชาติไม่หวานมาก มีความขม ๆ ของชาเขียว ราดด้วย Black Sugar Syrup จากญี่ปุ่น รสชาติตัดกันดี แต่ราดไม่หมดเพราะจะหวานเกินไป ถ้ากินไปถึงด้านล่างจะมีไข่มุกกับวุ้นดึบ ๆ อร่อยเลย เคี้ยวเพลินมาก ๆ

ถ้ากินคนเดียวอาจจะเยอะไปหน่อย สองคนกำลังพอดี ๆ